સોમવારે સવારે સદનની કાર્યવાહી શરૂ થતાં જ વિપક્ષના સભ્યો પોતાના સ્થાન પર ઉભા થઇ ગયા હતા અને રોહિત વેમુલા કેસમાં સદનને કથિત રીતે ગેરમાર્ગે દોરવા વિરૂદ્ધ રજૂ કરવામાં આવેલી વિશેષાધિકાર હનનની નોટિસ વિશે જાણવા માંગ્યું. લોકસભા અધ્યક્ષ સુમિત્રા મહાજને કહ્યું હતું કે ‘મને સ્મૃતિ ઇરાની વિરૂદ્ધ 26 અને 29 ફેબ્રુઆરીના રોજ વિશેષાધિકાર હનનની નોટિસ મળી છે. આ વિષય મારા વિચારધીન છે.’